След Февруарската революция построяването на линейния крайцер се забавя на стадий готовност 50%, а след Октомврийската революция е напълно прекратен, като корпуса на кораба е даден за дълговременно съхранение в пристанището. След края на Гражданската война са разгледани няколко проекта за дострояване на съда, обаче поради липса на средства те не са реализирани. На 21 август 1923 г. „Кинбурн“ е продаден на немска кораборазкомплектоваща фирма и на 16 октомври е подготвен за буксировка за Кил, където скоро е разглобен за метал.